২০১৯ এসিসি ইমার্জিং টিম এশিয়া কাপ
২০১৯ এসিসি ইমার্জিং টীম এশিয়া কাপ ছিল এসিসি ইমার্জিং টীম এশিয়া কাপ প্রতিযোগিতার চতুর্থ আসর যা ১৪ থেকে ২৩ নভেম্বর ২০১৯ তারিখে বাংলাদেশে অনুষ্ঠিত হয়। প্রতিযোগিতায় টেস্ট মর্যাদা প্রাপ্ত পাঁচটি দেশের অনূর্ধ্ব-২৩ দল ও ২০১৮ এশিয়া কাপ বাছাইপর্বের সেরা তিনটি দল সহ মোট আটটি দল অংশ গ্রহণ করে। প্রতিযোগিতাটির আয়োজন করে এশিয়ান ক্রিকেট কাউন্সিল (এসিসি)। অজ্ঞাত কারণে সংযুক্ত আরব আমিরাত তাদের অংশগ্রহণ প্রত্যাহার করলে এশিয়া কাপ কোয়ালিফায়ারের চতুর্থ দল হিসাবে নেপাল অংশগ্রহণের সুযোগ পায়। প্রতিযোগিতার ফাইনালে বাংলাদেশকে ৭৭ রানে পরাজিত করে পাকিস্তান শিরোপা অর্জন করে।